Христо Радевски
По чудо спасени

chitanka.info

Катеричката се къпеше

из окапалата шума.

Заю лекичко пристъпяше,

сякаш ходеше по гума.

Ала стъпките усети тя

и за миг уши опери,

шмугна се между дърветата

и като стрела

шумната се покатери

на високата ела.

Заю-баю, като чу шума,

шумна татък из гъстака.

Катеричката, заслушана,

спотаи се сред клонака.

И помислиха двамината,

че от звяр са проследени,

че опасността е мината,

че по чудо са спасени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.